Η αποτελεσματικότητα της κινητοποίησης μαλακών μορίων με ειδικό εξοπλισμό της οπίσθιας λειτουργικής γραμμής, στην εμβιομηχανική της γληνοβραχιόνιας άρθρωσης
Creators: name: Ναλμπάντης, Δημήτριος Θωμά
Publisher: name: Aristotle University of Thessaloniki
Year: 2021
Subjects: Περιτονία
Πρόσθια προβολή ώμων
Στρογγυλεμένοι ώμοι
Θεραπευτική άσκηση και πρόσθια προβολή των ώμων
Fascia
Forward shoulder posture
Rounded shoulders
Therapeutic exercise and rounded shoulders

description: Ο σκοπός αυτής της μελέτης είναι να αξιολογήσει την αποτελεσματικότητα της κινητοποίησης μαλακών μορίων με ειδικό εξοπλισμό της Οπίσθιας Λειτουργικής Γραμμής (ΟΛΓ) σε συνδυασμό με ένα πρόγραμμα θεραπευτικής άσκησης, στην πρόσθια προβολή του ώμου, στο εύρος τροχιάς και στην μυϊκή ισχύς της άρθρωσης του ώμου. Οι συμμετέχοντες ήταν 19 ενήλικοι άντρες με πρόσθια προβολή του ώμου και χωρίστηκαν τυχαία σε δύο ομάδες. Στην ομάδα Α, οι συμμετέχοντες δέχθηκαν κινητοποίηση μαλακών μορίων με ειδικό εξοπλισμό στον επικρατές άνω άκρο, ενώ στην ομάδα Β η προσέγγιση έγινε στην θωρακοσφυϊκή περιοχή και στην γλουτιαία περιοχή ετερόπλευρα με το επικρατές άνω άκρο. Για τις πρώτες 4 εβδομάδες, οι συνεδρίες πραγματοποιούνταν μία φορά την εβδομάδα. Για αυτές τις 4 εβδομάδες και για επιπλέον 4 εβδομάδες, οι συμμετέχοντες εκτελούσαν το ίδιο πρόγραμμα θεραπευτικής άσκησης τρεις φορές την εβδομάδα, στο σπίτι τους. Οι μετρήσεις έγιναν πριν την έναρξη των θεραπειών, μετά από 6 εβδομάδες και μετά από 8 εβδομάδες. Οι μεταβλητές που εκτιμήθηκαν ήταν το εύρος κίνησης της άρθρωσης του ώμου, η μυϊκή ισχύς των μυών του ώμου και η γωνία του ώμου. Τα αποτελέσματα έδειξαν ότι, η πρόσθια προβολή του ώμου βελτιώθηκε το ίδιο και στις δύο ομάδες, όπως και το εύρος κίνησης με εξαίρεση την έσω στροφή, όπου η ομάδα Α είχε σημαντικότερη βελτίωση. Η μυϊκή ισχύς είχε ίδια αύξηση και στις δύο ομάδες, εκτός από τους καμπτήρες μύες, όπου όπου η ομάδα Α έδειξε περισσότερο βελτίωση και τους έξω στροφείς όπου δεν φάνηκε καμία στατιστικά σημαντική διαφορά σε καμία ομάδα. Συμπερασματικά, η κινητοποίηση μαλακών μορίων με ειδικό εξοπλισμό της θωρακοσφυϊκής και της γλουτιαίας περιοχής της ΟΛΓ είχε τα ίδια αποτελέσματα στην διόρθωση της πρόσθιας προβολής του ώμου συγκριτικά με την ίδια θεραπευτική παρέμβαση στη περιοχή του ώμου. Έτσι, η θεωρία της ύπαρξης μυοπεριτονιακής συνέχειας της ΟΛΓ ενισχύεται και μπορεί να αποτελέσει βάση για περαιτέρω έρευνες στο μελλον.
description: Purpose of this study is to evaluate the effect of the mobilization of the Posterior Functional Line (PFL) tissues combined with an exercise routine in the forward shoulder posture, range of motion (ROM) and muscular strength of the shoulder. The population of the study were 19 adult men with shoulder’s frontal inclination. They were divided in two groups by an independent observer. In group A, the participants underwent instrument assisted soft tissue mobilization in the dominant upper limb’s shoulder whereas in group B, the same intervention concerned the lumbar and gluteal region contralaterally of the dominant upper limb. For the first 4 weeks, the interventions were performed once per week. During that time, and for 4 more weeks, the participants performed the same exercise routine 3 times per week in their home. The assessments took place before the beginning of the intervention, after the 6th and after the 8th week. The parameters examined were the shoulders’ angle, the ROM of the shoulder joint and the strength of the shoulder muscles. The forward shoulder posture was improved to a similar degree in both groups, as did the ROM of the shoulder joint with the exception of the internal rotation where group A had a greater improvement. The muscular strength improved the same in both groups, except for the flexors, where group A had a greater improvement and the external rotators where no statistically significant improvement was observed. In conclusion, the instrument assisted soft tissue mobilization of the lumbar and gluteal region of the PFL has the same contribution to the correction of the body posture comparable to the same intervention in the shoulder. Thus, the theory of the existence of a myofascial continuum of the PFL are enhanced.